《得黔州消息》
宋代·洪朋

夜郎西上万里道，闻说解装四月时。摩围峰前何所作，谷鹿洲外不胜悲。

岂有高明为鬼瞰，真成憔悴被人欺。陛下宽仁过文帝，归来前席亦何迟。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。